CELEX: 62019TN0327
Language: hr
Date: 2019-05-30 00:00:00
Title: predmet T-327/19: Tužba podnesena 30. svibnja 2019. — Mubarak protiv Vijeća

29.7.2019   
            
            
               HR
            
            
               Službeni list Europske unije
            
            
               C 255/46
            
         
      Tužba podnesena 30. svibnja 2019. — Mubarak protiv Vijeća
      (predmet T-327/19)
      (2019/C 255/59)
      Jezik postupka: engleski
      
         Stranke
      
      
         Tužitelj: Mohamed Hosni Elsayed Mubarak (Kairo, Egipat) (zastupnici: B. Kennelly QC, J. Pobjoy, Barrister, G. Martin, C. Enderby Smith i F. Holmey, solicitors)
      
         Tuženik: Vijeće Europske unije
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi Odluku Vijeća (ZVSP) 2019/468 od 21. ožujka 2019. (1) i Provedbenu uredbu Vijeća (EU) 2019/459 od 21. ožujka 2019. (2) u dijelu u kojem se odnose na tužitelja; i
               
            
                  —
               
               
                  naloži tuženiku snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe dva tužbena razloga.
      
                  1.
               
               
                  Prvi tužbeni razlog, koji se temelji na tvrdnji da tuženik nije provjerio jesu li egipatske vlasti poštovale tužiteljeva temeljna prava Europske unije uključujući članke 47. i 48. Povelje Europske unije o temeljnim pravima u okviru postupaka i istraga na koje se tuženik pozvao.
               
            
                  2.
               
               
                  Drugi tužbeni razlog, koji se temelji na tvrdnji da je tuženik počinio pogreške u ocjeni smatrajući da bi kriterij za uvrštavanje tužitelja u članak 1. Odluke Vijeća 2011/172/ZVSP (3) i članak 2. Uredbe Vijeća (EU) br. 270/2011 od 21. ožujka 2011. (4) bio ispunjen.
               
            
         (1)  Odluka Vijeća (ZVSP) 2019/468 od 21. ožujka 2019. o izmjeni Odluke 2011/172/ZVSP o mjerama ograničavanja protiv određenih osoba, subjekata i tijela s obzirom na stanje u Egiptu (SL L 80, 22.3.2019., str. 40.)
      
         (2)  Provedbena uredba Vijeća (EU) 2018/465 od 21. ožujka 2018. o provedbi Uredbe (EU) br. 270/2011 o mjerama ograničavanja usmjerenima protiv određenih osoba, subjekata i tijela s obzirom na stanje u Egiptu (SL L 80, 22.3.2019., str. 1.)
      
         (3)  Odluka Vijeća 2011/172/ZVSP od 21. ožujka 2011. o mjerama ograničavanja protiv određenih osoba, subjekata i tijela s obzirom na stanje u Egiptu (SL L 76, 22.3.2011., str. 63.) (SL, posebno izdanje na hrvatskom jeziku, poglavlje 18., svezak 8., str. 260.)
      
         (4)  Uredba Vijeća (EU) br. 270/2011 od 21. ožujka 2011. o mjerama ograničavanja usmjerenima protiv određenih osoba, subjekata i tijela s obzirom na stanje u Egiptu (SL L 76, 22.3.2011, str. 4.) (SL, posebno izdanje na hrvatskom jeziku, poglavlje 18., svezak 6., str. 204.)